Jagoda
Jagoda jo z jadnučkego płodnika nastaty zacynjony płod, pśi kótarymž płodowa sćěna (perikarp) hyšći pśi zdrjałosći jo mězgata abo nanejmjenjej měsna. Jagoda jo cesto kulowata a mócnje barwjona. Zwětšego wopśimjejo wjele semjenjow.

Jolic zwenkowna warsta jo twarda, kaž pśi banjach abo pśi górkach, powědaju wót panceroweje jagody (nimski Panzerbeere). Jolic kwiśonka wobsejźi wšake płodniki, wót kótarychž kuždy jagodowy płod wutwóri, se kompleksna jagoda nastanjo.

Jagody graju rolu za wariaciju zežywjenja a su wažne ako dodawarje wót witaminow, mineralow, nitkow a rostlinskich barwidłow (flavonoidy).

K jagodam lice:
 Janowka
 Hendryška
 Carnica
 Pogjarzlina
 Winowa jagoda
 Banana
 Datla
 Banja inkl. cucchini
 Melona
 Górka
 Płody wjele ronicowych rostlinow (paprika, tomata, tamarilo, kulkowa jagodka, oberžina, carna ronica, górkosłodka ronica)
 Kaki
 Kiwi
 Guawa
 Papaja
 Granatowe jabłuko
 Awokado
 Citrusowe płody (Citrona, oranža, limeta)
 Kakawowy płod
 Sheanuss
 Marakuja a druge pasiońske płody

Z botaniskego naglěda žedne jagody njejsu:

 Słynica jo kompleksny wórjechowy płod
 Malina a śernjowka stej kompleksne twardopackate płody
 
 Bazowki su twardopackate płody
 Jerjebinki su jabłukowe płody
 Jałowjeńcowe jagodki su šyški

Noty 

Płod
Sad